BJP का तंज- झूठ बोले कौआ काटे, राघव का पलटवार- कौआ मोती खाएगा
AAP MP Raghav Chadha Attacked By Crow Outside Parliament - BJP Reacts On Viral Photos. संसद परिसर में बुधवार को आम आदमी पार्टी (AAP) सांसद राघव चड्ढा के ऊपर कौवा बैठ गया। राघव उस समय फोन पर बात कर रहे थे। वे मानसून सत्र से वापस लौट रहे थे, तभी ये घटना हुई।
संसद परिसर में मंगलवार को आम आदमी पार्टी (AAP) सांसद राघव चड्ढा के ऊपर कौआ बैठ गया। राघव उस समय फोन पर बात कर रहे थे। वे मानसून सत्र से वापस लौट रहे थे, तभी ये घटना हुई।
इसकी तस्वीरें सोशल मीडिया पर वायरल हो रही हैं। इसमें देखा जा सकता है कि राघव कौआ के हमले से बचने की कोशिश कर रहे हैं।
BJP का तंज- झूठ बोले कौआ काटे
भारतीय जनता पार्टी ने राघव की तस्वीरें ट्वीट करते हुए तंज कसा। उन्होंने लिखा कि झूठ बोले कौआ काटे। आज तक सिर्फ सुना था, आज देख भी लिया कौवे ने झूठे को काटा।
राघव ने कौवे से की BJP की तुलना 
राघव ने भी जवाब देते हुए कौवे की तुलना BJP से कर डाली। उन्होंने लिखा कि रामचन्द्र कह गए सिया से ऐसा कलयुग आएगा, हंस चुगेगा दाना दुनका और कौआ मोती खाएगा। आज तक सिर्फ सुना था, आज देख भी लिया।
24 जुलाई की तस्वीर है
सांसद राघव की यह तस्वीर 24 जुलाई यानी मंगलवार की है। वे राज्यसभा की कार्यवाही में हिस्सा लेने के बाद फोन पर बात करते हुए आ रहे थे। इतने में उनके सिर के ऊपर कौआ आया और उन्हें चोंच मारने की कोशिश की, लेकिन उन्होंने नीचे झुककर अपना सिर बचा लिया।
तस्वीर वायरल होते ही सोशल मीडिया पर लोग अलग-अलग कमेंट करने लगे। एक ट्विटर यूजर ने लिखा कि लोकतंत्र पर सीधा हमला, तो किसी ने इसे अपशगुन होना भी बताया है।
राघव चड्ढा से जुड़ी भास्कर की ये खबरें भी पढ़ें ...
राघव-परिणीति ने एक दूसरे को रिंग पहनाई, परिणीति ने तस्वीरें शेयर कीं
AAP सांसद राघव चड्ढा और एक्ट्रेस परिणीति चोपड़ा ने 13 मई की शाम एक दूसरे को रिंग पहनाई। सेरेमनी दिल्ली के कनॉट प्लेस स्थित कपूरथला हाउस में शाम 5 बजे शुरू हुई। लगभग 9 बजे परिणीति और राघव ने अपने सोशल मीडिया अकाउंट पर सगाई की तस्वीरें शेयर कीं। पूरी खबर पढ़ें ...
परिणीति- राघव की सगाई का खूबसूरत वीडियो, इंगेजमेंट से पहले बनवाया था फनी कॉन्ट्रैक्ट
परिणीति चोपड़ा- आम आदमी पार्टी के नेता राघव चड्ढा की सगाई का एक खूबसूरत वीडियो सोशल मीडिया पर सामने आया है, जिसमें दोनों की सगाई के कुछ यादगार पल देखने को मिले। दोनों परिवार ने सगाई के दौरान जमकर मस्ती की और इस पल को एंजॉय किया। पूरी खबर पढ़ें ... 